LidanRubinov/Halacha-QA huggingface dataset:
שאלה: לפני שח דרשו את הפסוקים, כולם טעו?: קראתי בספר מסילות אל האמונה - חלק ב של הרב יוסף גבאי, על דרשות ח. לפי האמור שם: "ההלכות הנלמדות מדרשות ח נבדלים מהפירושים המקובלים בזה שאין הם קבלה של דברים מסיני, אלא חידוש הלכות על פי ההיגיון בהסתמך על הכתובים ועל כן הם דיני תורה" ולאחר מכן מביא הכותב דוגמאות לדינים שהוציאו ח בדרשות מן הכתוב, לדוגמא, הדין שהתפילין צריכים להיות מונחים במקום שיער ולא בין בעיניים, או הדין שהתפילין צריכים להיות מונחים על יד שמאל. שאלתי היא, כיצד ייתכן שהדין הקובע את מיקום הנחת התפילין נקבע רק בתקופה מאוחרת בדרשות ח,למרות שהוא דין תורה, ולא ניתן בסיני? האם עד אז כל עם ישראל, כולל צדיקים ונביאים, הניחו תפילין באופן שגוי?
תשובה: אתייחס לשאלתך באופן עקרוני, כי מדברי הרמב"ם בפירוש המשניות עולה שלא ההלכות שנלמדות מדרשות חודשו ע"י ח, ויש מהן מקובלות מסיני. אולם גם כך שאלתך במקומה עומדת, והתשובה היא שדינים שמחדשים ח על פי כללי המידות שהתורה נדרשת בהם הינם מחייבים (מדאורייתא!) רק מאז שח דרשו אותם. זהו הכח הגדול שיש לח, שנמסר להם הכח לפרש את התורה, ורצון ה' הוא שננהג לפי פרשנותם. אני מעתיק לך את דברי הרמב"ן בפירושו על התורה במצוות 'לא תסור' (דברים יז, יא): "והצורך במצוה הזאת גדול מאד, כי התורה נתנה לנו בכתב, וידוע הוא שלא ישתוו הדעות בכל הדברים הנולדים, והנה ירבו המחלוקות ותעשה התורה כמה תורות. וחתך לנו הכתוב הדין, שנשמע לבית דין הגדול העומד לפני השם במקום אשר יבחר בכל מה שיאמרו לנו בפירוש התורה, בין שקבלו פירושו עד מפי עד ומשה מפי הגבורה, או שיאמרו כן לפי משמעות המקרא או כוונתה, כי על הדעת שלהם הוא נותן (ס"א לנו) להם התורה, אפילו יהיה בעיניך כמחליף הימין בשמאל, וכל שכן שיש לך לחשוב שהם אומרים על ימין שהוא ימין, כי רוח השם על משרתי מקדשו ולא יעזוב את חסידיו, לעולם נשמרו מן הטעות ומן המכשול. ולשון ספרי (שופטים קנד) אפילו מראין בעיניך על הימין שהוא שמאל ועל שמאל שהוא ימין שמע להם". הרב יעקב כהן.
שאלה: בסיס לדבר האסור והמותר: ראיתי באתר שאלה ותשובה מהרב מתאריך כ"ח אלול תשס"ה, ו השאלה והתשובה: שאלה: האם מגש עליו מונחים פמוטים ודבר מאכל (כגון סוכריה פרוסת לחם) מותר בטילטול בשבת ומדוע
תשובה: בסיס נאסר רק כשהוא בסיס לדבר האסור בלבד. אך כשהוא בסיס גם לדבר המותר הוא לא נאסר. וקשה לי, שהרי לכאורה בסיס נחשב כבסיס לדבר האסור והמותר רק כאשר הדבר המותר חשוב יותר? תשובה: הדבר המותר צריך להיות חשוב לפחות באותה שבת, לאו דוקא חשוב יותר מהפמוט (אגב, המוקצה הוא השלהבת). הפוסקים כתבו שהנחת החלות על השולחן לפני הפמוטות מתירה את טלטול השולחן בשבת כי החלות חשובות לנו לצורך סעודת השבת.
שאלה: העמידה שבקריאת שמע שעל המיטה: האם אומרים גם את "אנא בכח" שאחרי "הוידוי" שבקריאת שמע על המיטה, בעמידה? והאם יש עוד תפילות בקריאת שמע על המיטה שאומרים בעמידה? והאם אותם דברים שאומרים בעמידה אפשר לומר בישיבה במיטה? על התשובה.
תשובה: רק בוידוי צריך לעמוד בשאר קריאת שמע שעל המיטה לא צריך לאומרו בעמידה.
שאלה: יום הולדת במוצאי תשעה באב: זוג חברים הזמינו אותי ואת בעלי ליום הולדת במוצאי תשעה באב. האם אפשר ללכת גם בשביל לא לפגוע?
תשובה: במוצאי תשעה באב ממשיכים דיני האבלות של תשעת הימים עד לחצות היום של עשירי באב. לכן אין ללכת למקום בו חוגגים ויש מוזיקה שמחה אבל ללכת ולומר מזל טוב מותר.
שאלה: תמיכה בבעל ת"ח: בעלי מרגיש שבאיזה שהוא מקום הוא מיצה בישיבה בה הוא נמצא כרגע, והוא מעוניין לעבור לאזור אחר בארץ- בו יש כולל דיינות. רציתי לציין שאני זאת המפרנסת במשפחה כרגע- אני עושה זאת בשמחה רבה ומעודדת את בעלי מאד ללמוד. וב"ה הוא מתמיד גדול. הבעיה היא: א. אני מאד לא אוהבת את המקום אותו בעלי בחר ושאר הכוללים לדיינות לא מצאו חן בעיניו. ב. מכיוון שמשפחתנו מורחבת ב"ה, אני מרגישה שיהיה לי קשה להתחיל במקום עבודה חדש- אני די עובדת עכשיו מכח האינרציה, ז"א, יכול להיות מצב שנעבור כדי שבעלי ילמד בכולל מסוים אך נמצא את עצמנו שהוא יוצא לעבוד. וכך אם נשאר במקומנו- אולי הוא ילמד קצת פחות טוב אך הוא ילמד. מה עלינו לעשות?
תשובה: לפי דבריך, עדיף להשאר במקום שאתם גרים ולא לעבור למקום אחר. ואולי היה מקום לבחון את האפשרות שהבעל יתחיל ללמד ואחרי לימוד של שנים דווקא על ידי שמעורים ללמד מתעלים בלמוד יותר מאשר ממשיכים ללמוד. גם מי שמלמד יכול וצריך להמשיך ללמוד מעבר למה שהוא מלמד.
שאלה: לימודים במוסד אקדמי חילוני: האם יכולות להיווצר בעיות, מלבד הבעיות ההלכתיות, בלימוד במוסד אקדמי חילוני, כגון: לחץ חברתי, חוסר ריכוז וכד, וממה בדיוק הן נוצרות?
תשובה: השאלות ההלכתיות שיכולות להתעורר הן מצומצמות ונתנות לפתרון, אם הנושאים הנלמדים אינם מנוגדים לתורה. אך הסביבה החילונית יכולה להשפיע בלי שמרגישים זאת ולהחליש מאד את הרוח האמונית. ועל כן, עדיף לבחור ללמוד במסגרת דתית, כי אין לקחת סיכון אפילו קטן בדבר שהוא עיקר חיינו.
שאלה: מכון כושר מעורב לצורך רפואי: עקב בעייה תורשתית של שומנים בדם ברמות גבוהות הרופאים ממליצים לי לבצע פעילות גופנית מאומצת. אני גר באיזר השפלה והולך עם חבר כ 4 פעמים בשבוע בפארק הלאומי בר"ג. בלילה המקום הומה מאות בני אדם, חילונים כחרדים, גברים ונשים. לאחרונה הרופא כיון את מאמצי הגופניים להתמקד בחיזוק השרירים כיון שהם צורכי שומנים גדולים כשהם חזקים. חיפשתי מכון כושר זו במידת אפשרויותי הכלכליות ומצאתי מכון די מוזנח במחיר שאוכל לסבול אותו (אנו משפחה בת 10 נפשות). המכון די קטן ומספר המשתתפים בו בעת ובעונה אחת הוא כ4-8 אנשים. העירו לי שיש שאלה האם מותר להתאמן כשיש נשים במקום - מה שבמחצית הפעמים שהייתי אכן קורה. הנשים שם מבוגרות ולבושות הרבה יותר ממה שבפארק הלאומי או ברחוב בשפלה. ניסיתי לברר על מקום כזה לגברים בלבד בבני ברק או במיקום אחר ויש בכך שתי בעיות: המקום שמצאתי עולה פי 2 וחצי. ומצד שני, הוא יותר רחוק וזמינות המקום הנוכחי מבטיחה פעילות רצופה. גם בפארק אני נוהג להסתובב אפילו בלילה בעת ההליכה ללא משקפיים ע"מ שלא להיכשל במראות אסורים. בכל מקרה מרוב המאמצים כל אחד טרוד בעצמו וב סבלותיו. האם אוכל להמשיך להתעמל במכון זה?
תשובה: אם הנשים שבמכון הכושר לבושות בצניעות, אז אין בעיה ללכת לשם.
שאלה: חתונה: אני יוצאת כבר חצי שנה עם בחור מקסים. לאחרונה הוא גילה לי כי הוא קראי. לא ידעתי מה זה ולאחר שקראתי הבנתי שהם לא מאמינים בתורה בעל פה. אני בחורה מבית מסורתי והולכים לפי היהדות האורתודוקסית. אנחנו רואים את עצמנו ממשיכים בקשר ומאוד רוצים להגיע גם לחתונה בעזרת ה. האם הרבנות האורתודוקסית מחתנת קראי עם לא קראית? יש לציין שהוא קראי מצריי, הבנתי שיש הבדל בין סוגי הקראים.
תשובה: הקראים קרעו את עצמם מעם ישראל. יש הסבורים שניתן לאחות את הקרעים אם הקראי מוכן לכך. יש רבנויות מיוחדות המקבלות קראים חזרה לעם ישראל, בררי על כך ברבנות הראשית.
שאלה: ניקוי בזיליקום: יש לי בזיליקום שאני מגדל בגינה ואני מאוד רוצה להשתמש בו, האם יש דרך לנקותו? האם כאשר אני מרסק אותו זה מקל על העניין? אולי מצד "בריה שנתרסקה".
תשובה: בזילקום הוא ירק נגוע שקשה לבודקו, יש בו את כל סוגי החרקים (כנימות, מנהרות, תריפסים, אקריות, זחלים וכו'). כך שעל מנת לאכלו צריך לדעת לבודקו היטב. כולל השרייה במים ואחר כך שפשוף קל של העלים והסתכלות כנגד האור. הדבר קשה ומצריך זמן. אם רוצים להשתמש בו כנותן טעם בתה, אפשר לעטפו בשקית בד אטומה, ואז החרקים לא יצאו (כעין שקית תה) והטעם יגיע. ריסוק רגיל הוא מבטל איסור לכתחילה ולא נראה להתיר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: צום ט  באב: אני בת 39, הייתי בהריון, בשבוע 14 ונאלצתי לעבור גרידא כיוון שלעובר לא היה דופק. הגרידא בוצעה ביום ה כד בתמוז, 16 ליולי. האם עליי לצום?
תשובה: אינך צריכה לצום. הרב חיים כץ
שאלה: מסיבה על החוף בתשעת הימים: אני מוזמן למסיבת הפתעה יום הולדת בחוף הים בשבוע שחל בו תשעה באב.איך עלי לנהוג?
תשובה: אין ללכת למסיבות בתשעת הימים. בנוסף, במסיבה על חוף הים יש לוודא שאין בעיית צניעות.
שאלה: ירק בשימוש עצמי: יש לנו גינה עם כל התבלינים כגון: פטרוזליה, נענע, כוסברא. מה הדין, האם אפשר להשתמש, ואם כן, איך לנקות שלא יהיה חשש חרקים?
תשובה: פעולות הנקוי ארוכה וקשה. צריך לשטוף את הירקות היטב היטב (להסיר את החרקים שיורדים במים). לאחר מכן לעבור עם ספוג קל על העלים שלא ישארו כנימות ואקריות הנדבקות לעלה. לאחר מכן להסתכל עלה עלה מול מקור אור שאין בו מנהרות. הפעולות ארוכות ומאמצות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מחילת חוב: במידה ואני מוחלת (ביני לבין עצמי) על כסף שחייבים לי, האם אאלץ לסרב לקבלו אם וכאשר החייב ירצה להחזיר? בנוגע לאיסור להיות נושה - האם איסור זה קיים גם כשחייבים לי כסף בעקבות עבודה שביצעתי, ולא הלוואה? בכלל, מה גדר איסור זה, הרי קורה שמלווים למישהו והוא שוכח, ושמח כשמזכירים לו?
תשובה: אנו פוסקים שמחילה בלב אינה מחילה. אם המוחלת חוזרת בה מבחינה הלכתית לא תפסה המחילה ולכן אם רוצים להחזיר מותר לקבל. "לא תהיה לו כנושה" נאמר רק בהלוואה כשהמלווה יודע שאין ללווה להחזיר.
שאלה: ההלכה צריכה להתאים לחיים או החיים להלכה?: האם ההלכה צריכה להתאים לחיי הדור או שהדור צריך להתאים את חיו להלכה? ברור שהבסיס ההלכתי נשאר איתן לאורך כל הדורות. אלא השאלה היא ביחס לצרכי הדור המשתנים ולבעיית כל דור.
תשובה: ההתמודדות של אדם מישראל עם צרכי החיים המשתנים היא איך לישם את עקרונות ההלכה הנצחיים בחיים הדינאמיים. ברור שהערכים מעל הצרכים ולכן יש להתאים את החיים להלכה. אולם מכיון שתנאי החיים משתנים צריך לבדוק מחדש האם הדרך שבה יושמה ההלכה אתמול מתאימה ויעילה גם היום. לדוגמא, צריך שיהיה נר דלוק בבית בשבת משום עונג שבת ו בית. האם גם בימינו נסתפק באור הנר או שכבוד השבת מחייב גם אור חשמל? והאם אור החשמל לבדו המאיר בכל יום דיו או שצריכים להוסיף נר כדי לכבד את השבת בדבר ייחודי נוסף?
שאלה: ת על עבודת הדפסה: נתתי עבודת הדפסה למישהו. אותו אדם העביר את החומר לקלדנית, כשהיה ברור לי ולו שהעבודה לא תעלה מעל 100 ש"ח. בסופו של דבר, הקלדנית דורשת 500 ש"ח, כי היא עבדה (באמת) הרבה מעל מה שאותו אדם צפה. האם אני חייב לשלם את הסכום? בכל מקרה, אני אשלם, אבל אני שואל מה ההלכה במקרה כזה, לפי דעתי האדם היה צריך לברר ולהודיע לי מה העלות, לא?
תשובה: אם הקלדנית דורשת סכום המקובל כסביר עבור עבודה שכזו, הרי שעליך לשלם סכום זה, משום שעליך לשלם על ההנאה שקבלת. אם 500 ש"ח הוא מחיר מופקע לכל הדיעות, וזה מה שהיא סיכמה אותו, אמנם עליה לקבל את כל הסכום אך לחברך עליך לשלם רק עבור הנאה שנגרמה לך, כלומר המחיר המקובל בשוק עבור עבודה שכזו. הרב ניר אביב
שאלה: רשות הנהג להחליף תשלומים: לנהג באוטובוס לא היתה כרטיסית נוער שהיתה חצי מחיר מהמחיר שהייתי משלם בלעדיה והוא החליט לוותר לי ולתת לי נסיעה בתעריף של נסיעה בטווח קצר יותר. האם הנהג רשאי לבצע זאת? (נ"מ אם אני צריך להחזיר את ההפרש).
תשובה: אני לא מכיר את חוקי אגד אבל מסברא נראה לי שכן. מן הסתם יש לנהג גמישות לוותר או להוסיף דברים קטנים.
שאלה: חזרה בתשובה: כתוב שאם בן אדם אומר אחזור ואחטא אין יוה"כ מכפר. ועוד כתוב, שאם אדם אינו עושה תשובה שלימה אז גם לא נענים משמיים לתפילתו. השאלה שלי היא, אם ישנו אדם שמשתדל לשמור תורה ומצוות החולה במחלה כגון: פירומניה, שהוא כל הזמן מבעיר עצים, או אדם שחולה בקלפטומניה, הגונב תמיד, איך אדם כזה שלא מתכוון לעשות זאת בכוונה תחילה, הוא פשוט חולה, אזי כיצד בן אדם כזה יכול לבקש סליחה ולומר בכל יום 3 פעמים " סלח לנו כי חטאנו ", ועוד לומר בכל בוקר "ואל תביאנו לידי חטא ולא לידי עבירה" והוא יודע בוודאות שישוב ויחטא. איך בן אדם כזה יכול לבקש סליחה ואיך יסלח הקב"ה לאדם כזה?
תשובה: גם אדם כזה צריך להיות מודע למחלתו ולקבל על עצמו את המרירות של הטיפול או הפסיכולוגי או התרופתי כדי שלא יגיע לכלל עבירה. אם הוא במצב מאד מסובך, עליו גם לקבל מגבלות ברמת החופש שלו, כגון: להיות תחת השגחה צמודה וכד'. זו אחריותו של האדם. אם הוא עושה את אחריותו ולאחר מכן בכל אופן חוטא אזי החטא נחשב כאונס שהוא לא חייב עליו.
שאלה: אוכל לפני לצום ט  באב: מותר או אסור לאכול בשרי ועוף לפני צום תשעה באב מחר, אם רק לאכול אוכל פרווה?
תשובה: אין לאכול בשר ולשתות יין בכל הימים מראש חודש אב לאשכנזים או ממוצאי שבת שלפני תשעה באב לספרדים. בסעודה מפסקת בוודאי שאסור לאכול בשר. בסעודה מפסקת אוכלים רק דבר מבושל אחד, ונוהגים לאכול ביצה קשה.
שאלה: גידול בעלי חיים בחצר ביתי: אני גר בישוב בשומרון. בחצר ביתי אני מגדל מזה שנה וחצי שלושה עיזים לצורך חליבה ופינת חי, ותושבי ישוב רבים כולל השכנים וילדיהם באים כדי ללטף ולהאכיל אותם. הרעש שהעיזים עושים לפעמים מפריע לאחד השכנים. האם מצד הדין אני חייב להוציאם או שמספיק שאני עושה מאמץ כדי שהם לא ירעישו, הרי אני לא יכול למנוע את הרעש באופן מוחלט וגם הרעש שלהם לא חזק יותר מאשר בכי של תינוק, קריאות התרנוגלים או נביחות כלבים?
תשובה: אם במקומכם יש גם תרנגולים וכלבים והרעש של העיזים סביר אין סיבה לחייב אותך להוציאם.
שאלה: הכנות לשבת שאחר תשעה באב: השנה תשעה באב יוצא ביום חמישי, אז מתי מותר להתחיל את ההכנות לשבת (הכנת האוכל, ניקיון הבית, כיבוס בגדים), הרי בעיקרון נוהגים שלא לעשות מלאכה בתשעה באב?
תשובה: הכנת אוכל לשבת ונקיון הבית לכבוד שבת אפשר להתחיל מחצות היום. כיבוס, במידה ואפשר יש לכבס מהבוקר. אם אי אפשר לחכות ניתן ממוצאי הצום. הרב חיים כץ
שאלה: הכשרת תבניות של תנור: רכשתי תנור יד שניה ולא ברור לי איזה שימוש נעשה בתבניות. מהי הדרך האפשרית, אם בכלל, להכשיר את התבניות האלה?
תשובה: כיון שהשימוש הרגיל בתבניות הוא ע"י אור לא בהכרח עם רוטב לכן הכשרם הוא ע"י ליבון חמור, דהיינו, עד שיהיו ניצוצות עולים ממנו.
שאלה: צום תשעה באב: מה דינו של חולה סוכרת מסוג 2 שמשתמש בכדורים בצום תשעה באב?
תשובה: יש לפעול על פי הנחיות הרופא. הרב חיים כץ
שאלה: קבורה יהודית בת-קיימא: אני עושה עבודה בנושא קבורה בקורס העוסק באיכות הסביבה. אני מתמקדת בבעיית המקום ההולך וגדל שבו יהיו בתי קברות בשנים הבאות. הלא כמות הקברים תלך ותגדל, וכמות השטחים על פני כדור הארץ תישאר כפי שהיא. רציתי לשאול את הרב, איך בהסתכלות יהודית ניתן לפתור בעייה זו. הלא הקבורה היהודית (וגם יתר שיטות הקבורה המודרנית בעולם המערבי) מחייבת קבורה בבית קברות- תחת האדמה- עם מצבה לסימון הקבר, כך שלא ניתן להשתמש בשטח זה לשום צורך אחר. כך, בעוד כ-200 שנים, כשכמות המתים והקברים תהיה אדירה, כמעט ולא יוותרו שטחים לשום שימוש אחר. (ניתן להגיד שהיהודים הם עם קטן ולא מהווים את הבעיה הזאת, אך בתור עם שצריך להיות אור לגויים- גם עלינו להתייחס לבעייה).
תשובה: ראשית כל, מצבה אינה שייכת לדיני הקבורה. אבל צריך לקבור באדמה. החברא קדישא בירושלים לפני כמה שנים ביקשה להרחיב את בית העלמין כי בהר המנוחות השטח צר. ביקשו להכשיר שטח ליד מעלה אדומים, והערבים שם הגישו בג"צ שפסק שמאחר שזה "שטח כבוש" אסור לקבוע שם בית עלמין. בינתיים בירושלים קוברים בקומות, בגלל חוסר מקום. השאלה שיש לשאול היא מה ששאלו את הרב סעדיה גאון: כשתהיה תחיית המתים וכל המתים יקומו - איפה ישיגו שיכונים בשביל כולם? אני אומר שאלו שאלות תיאורטיות, וכשיבוא הזמן ימצא הפתרון לזה, כמו שבינתים מצאו את פתרון הבניה בקומות. אינני חושש מזה. אז ייבשו חלקים מהים (שהוא רוב שטח כדור הארץ) ויבנו שם בתים. זאת לא הבעיה שצריכה להדאיג את החוקרים. תיקון מידות האדם - שלא יהיו רציחות והתנכליות והרעה איש לרעהו הם הדברים שיותר חשוב לפתור כרגע.
שאלה: ציצית לאחר השקיעה: א.האם יש חובה ללבוש ציצית אחרי השקיעה? ב. והאם לבישת ציצית כ-3 פעמים רצוף בזמן של אחרי השקיעה נחשבת כנדר?
תשובה: א. אין חובה. ב. לא.
שאלה: טיפול במשכורות בתשעה באב: מחר, חוזרת למשרדי עובדת שנעדרה שבועיים והיא אחראית על הטיפול בנושא המשכורות. בגלל שמחר סוף חודש (לועזי) צפוי לחץ גדול במשרד. נוכחותי ועזרתי במשרד מאד נחוצה ואם לא אהיה שם לעזר עלול להיות עיקוב בטיפול במשכורות כל העובדים ולחץ גדול על העובדת שחוזרת מהחופשה. האם מותר לי לעבוד מחר (ט באב)?
תשובה: מאחר וזה לא מלאכתך אלא לצורך אחרים ויש בכך גם גמילות חסד עם העובדת וכל העובדים שיקבלו משכורת - מותר. הרב חיים כץ
שאלה: לשמוע בקול אבא או בקול אמא: אני מעוניין לדעת למי להקשיב לאבא או לאמא. ההורים אומרים משהו, אני מעוניין לדעת למי לתת כבוד וללכת בעצתו?
תשובה: כתוב בגמרא (קידושין) שהיות והאמא גם היא מחויבת בכבוד האב, לכן כבוד האב קודם במקרה והם מבקשים דברים סותרים. כמובן, במקרה שהם לא דורשים דברים נגד התורה, שאז אסור לשמוע להם.
שאלה: תפילה ביחיד בציבור עם פחות כוונה: אם כאשר אדם מתפלל במניין יותר קשה לו להתכוון ולהתפלל בקצב שלו מאשר שהוא מתפלל ביחידות. מה עדיף להתפלל בחיפזון וכי הוא לא מספיק להתפלל במלוא הכוונה או להתפלל ביחידות, בקצב שלי ובלי היסח דעת?
תשובה: עדיף להתפלל בכונה, לכן תתחיל דקה קודם, ואפשר גם להאריך אחרי הציבור כדי שבכל זאת יחשב בציבור, כי גם לא נכון לבטל תפילה בציבור.
שאלה: ספר שמספר בתשעת הימים: א. האם ספר שכיר יכול לספר בתשעת הימים? ב.ספר שהוא אשכנזי יכול לספר אדם שהוא ממוצא ספרדי? ג. ספר שהוא ספרדי האם הוא יכול לספר אדם שהוא ממוצא אשכנזי? והרי זה עבודתו, והוא מרוויח כסף מזה!
תשובה: אסור לספר גם אנשים אחרים. צריך לקחת חופשה בימים אלו. מותר לספר ספרדי שמותר לו להסתפר. גם אם הספר ספרדי הוא לא יכול לספר אשכנזי.
שאלה: כדורים נגד כאבים בט  באב: אבי בן 60 לפני כחודש שבר את יד שמאל ושתי צלעות. הוא סובל מכאבים חזקים ולוקח תרופה לשיכוך הכאב, הוא טוען שבלי התרופה יש לו כאבי תופת. בנוסף הוא נוטל כדורים של לחץ דם והוא אומר שעליהם הוא יכול לוותר. האם הוא חייב בצום?
תשובה: לפי התיאור שלך הוא נחשב כחולה שאין בו סכנה, וחולים שאין בהם סכנה פטורים מצום תשעה באב. הרב חיים כץ
שאלה: אימוץ על פי ההלכה: אנחנו לפני הליך אימוץ ילד: 1. האם קיים איסור יחוד מגיל מצוות עם הילד ילדה? 2. האם קיים איסור נגיעה בילד ילדה מגיל מצוות? 3. מה דעת תורה על אימוץ? לציין שמדובר בילד שמגיע למשפחה בגיל נורא קטן.
תשובה: אם מאמצים ילד קטן והוא גדל במשפחה כילד טבעי ואין איסור יחוד או נגיעה. לפי ההלכה, אימוץ אינו ניתוק הילד מהוריו הביולוגיים. הוא נשאר ילדם אלא שהוא גדל ומתחנך בבית אחר. ומכיון שכל אימוץ נעשה רק לאחר שהגיעו מים עד נפש ולא ניתן לגדלו בבית הוריו הבילוגיים יש באימוץ צד מצוה, כדין המגדל יתום.
שאלה: לא תחמוד: המקרה: לקראת סיום השמינית ארגנו התלמידים ספר מחזור. אחד הספרים הגיע פגום וכך אחד התלמידים לא קיבל את ספרו. הלה ביקש את ספרו של העורך בהשאלה כדי להראותו לחביריו ולקרוביו. לאחר פנייה של העורך אל המפעל נשלח ספר חדש באיכות טובה יותר. השאלות: 1. מי מוגדר הבעלים של הספר החדש - האם הוא נקנה מראש לחבר שלו חסר הספר או כיוון שהספר (כמו גם הקודמים) מגיע לעורך הרי שהוא הבעלים שלו? 2. האם העורך רשאי להשאיר אצלו את העותק החדש המשובח יותר מכמה בחינות או שמא יש בדבר איסור "לא תחמוד"? 3. האם על העורך לעדכן את החבר בפרטים השונים או שמא הוא יכול לומר לו "אתה רשאי להשאיר אצלך את העותק שלי ואני כבר אקח את החדש", מבלי להצביע בפניו על האיכות הגבוהה יותר של הספר?
תשובה: בשאלתך הנחת שאתה היית הבעלים של הספרים, הנחה זו בטעות יסודה כיוון שלפי הבנתי מדובר שהספרים נקנו מכספי התלמידים שכל תלמיד נתן למטרה זו, וא"כ הספרים שהגיעו הם בבעלות כל המחזור בשותפות. כל תלמיד שנוטל ספר קונה בכך את חלקו בשותפות ובכך מסלק עצמו מיתר החלקים (במקרה זה הספרים ).א"כ כיוון שכל התלמידים קבלו חלקם,החלק שנשאר לקבל מהמפעל במקום הספר הפגום נשאר כמחוייבות של המפעל לספק ספר תקין רק עבור התלמיד שלא קיבל, ולכן הספר החדש שנתקבל צריך להעבירו לתלמיד זה. הרב יהונתן שטרנברג
שאלה: לצייר דמויות בפסיפס: האם מותר לצייר דמות אדם בפסיפס, לדוגמא, ואיך איסור לא תעשה פסל וכל תמונה משתלב בענין? כיון שכל מה שראיתי בח הוא לענין פסל ממש, אשמח אם הרב יפנה אותי למקורות בח. בברכת התורה וחזק וברוך.
תשובה: אין בזה איסור. עיין בגמרא במסכת ר"ה (כד.) ובשו"ע חלק יו"ד (סי' קמ"א ס"ד), ובהעמק שאלה (סי' נ"ז אות ג').
שאלה: לימוד תורה בחדר שינה: א) האם זה ר ללמוד תורה בחדר שינה, שאני מאוד כיף לי ללמוד שם כי יש מזגן ושאר מקומות לא נוחים לי בבית? ב) לפעמים לא בא לי לשבת על כסא וללמוד תורה אז אני שכוב על הבטן במיטה שלי ושם את הספר לפני, האם זה ר?
תשובה: שני הדברים אפשריים.
שאלה: חופה תחת כיפת השמים: ארוסי ואני מתכננים להתחתן בר"ח כסלו. מכיון שזה חורף חיפשנו אולם שיאפשר חופה בפנים, ואכן בשעה טובה מצאנו אולם מוצלח וסגור. אך נאמר לנו (אחרי שכבר סגרנו על האולם) כי לאשכנזים אסור להתחתן שלא תחת כיפת השמים. האם זו הלכה? כלומר, עלינו לשנות אולם על מנת שאם יהיה יום יפה אז שתהיה האופציה לחופה בחוץ (למרות הקור)?
תשובה: מנהג אשכנז להתחתן תחת כיפת השמים כסימן ברכה. אם יורד גשם או אם יש רוח חזקה מותר לערוך את החופה בתוך בית, אך כשמזג האויר מאפשר החופה נערכת בחוץ גם בחורף (לכל המוזמנים מודיעים שיצטיידו בבגדים חמים). בדרך כלל האולמות ערוכים לשתי האפשרויות ורק ביום החופה מחליטים באיזו אופציה לבחור.
שאלה: בעניין עלייה שישית שהיא המעולה ביותר : בהקשר למה שהרב נשאל לגבי החשיבות בעליית שישי לתורה. יראה כת"ר בבן איש חי פרשת תולדות שנה שנייה סימן יז: ".וזה סדר מעלתם על פי הסוד: הששי גדול מכולם, שהוא כנגד היסוד."
תשובה: זה רק לאנשים שחיים לפי חכמת האמת. זו לא הנהגה לציבור.
שאלה: הסברת תהליך ההתבגרות הגופנית: כיצד יש להסביר לילד בגיל 12 את תהליך התבגרותו הגופנית? מצד אחד אני כל הזמן חושב שאולי עוד לא הגיע הזמן, אך מצד שני אני חושש שהוא יחשף לכך מהרחוב, ואני מעדיף שההכרות שלו עם הנושאים של בגרות גופנית ויחסי אישות יהיו דרך התורה. מה עושים?
תשובה: אתה צודק שעדיף שהדברים יבואו מכוח התורה והקדושה ולא מכוח מקורות אחרים. ניתן ללמד את הילד בשתי דרכים. ניתן ליזום שיחה לקראת בר המצווה. ניתן לדבר איתו על כך שהוא נהיה איש. אחד מן המשמעויות של היותו איש זה הבשלות של הכוח המיני. כאן כדאי לדבר איתו על הרעיון של הקדושה. להסביר לו שעיקר ההבדל והויכוח שיש לנו עם התרבות החילונית היא סביב נושא זה. כל שאר הנושאים מתגמדים מול נושא זה מבחינה מעשית. לדבר איתו על השאיפה לשמור על הכוח המיני בצורה נכונה. אנו שומרים את הנטיה המינית לא משום שהיא לא טובה אלא בגלל שהיא דבר יקר וחשוב לנו. אנו רוצים לשמור אותה כמה שיותר כדי שכשיגיע הזמן נוכל להשתמש בכוח הזה בשביל לבנות משפחה טובה. כדי גם לדבר איתו שיש הרבה פיתויים שבאים מבחוץ ושיש הרבה סקרנות שבאה מבפנים. גם אם נופלים לפעמים אסור להתייאש. זהו המהות של האדם שהוא נלחם. השיחה הזו היא חשובה מפני שהיא מהווה תשתית לפתיחות ושיחה בהמשך החיים בינך לבין בנך. יש אפשרות ללמוד עם הנער פרשיות מהתורה ובין השאר ללמוד על הנושאים האלו.
שאלה: קניה בתשעת הימים: קניתי משהו לבית בתשעת הימים כי הייתי בחנות במקום שלא יזדמן לי להגיע לשם לאחר כך הרבה זמן. מותר להשתמש בזה, אם לא, מה צריך לעשות עם זה?
תשובה: מותר לך להשתמש בזה. ואף מותר לקנות בתשעת הימים דבר שאם לא תקני בימים אלו לא תוכלי לקנות הרבה זמן.
שאלה: זמן ביאת המשיח: אומרים שהמשיח יכול לבוא כל יום אבל כתוב שבניסן נגאלו, בניסן עתידין ליגאל אם כן מה משמעות המשפט?
תשובה: משיח יכול לבוא בכל יום. ואז כשהוא יבוא הוא יתחיל במעשים של גאולה - יגביר את קיבוץ הגליות, יכבוש את כל הארץ ועוד פעולות. ועיקר הגאולה יכולה להיות בניסן. ואין סתירה בין הדברים.
שאלה: לאכול חלמון ביצה בליל הסדר: רציתי לדעת למה בן בכור בערב הפסח צריך לצום, ומה מקור המנהג לאכול חלמון ביצה בליל הסדר?
תשובה: הבכורים מתענים בערב פסח, זכר לנס שנעשה ביציאת מצרים עם בכורי ישראל, שה' ברחמיו פדה אותם בשעה שנגף את בכורי מצרים. ולגבי השאלה השניה ששאלת, לא ידוע לי על מנהג לאכול דוקא את החלמון אך אכילת ביצה בליל הסדר היא זכר לקרבן חגיגה שהיו מקריבים בזמן שבית המקדש היה קיים.
שאלה: הנחת תפילין: בגיל המצוה קנינו לבני תפילין הוא הניח באותו היום ומאז לא הניח. אביו לקח אותם לעצמו והיום הוא משתמש בהם, האם זה אפשרי?
תשובה: זה וודאי אפשרי. אם עברו מספר שנים משקנו את התפילין ראוי לבדוק אותם.
שאלה: נקמה על חורבן ירושלים: מדוע במגילת איכה אנו מבקשים מבורא עולם שינקום בגויים על מעשיהם בחורבן הבית? הרי כל זה נגרם בגללנו. אלולא חטאו אבותינו ושמעו לאזהרות השם כל זה לא היה קורה. אם אנו הולכים בדרכי השם אף אחד לא יתעסק איתנו, הכל בגללנו. יום זה צריך להיות יום של חשבון נפש. מדוע ההתעסקות איך בורא עולם החריב את ירושלים (על ידי הגויים) ולא מדוע (בגלל שחטאנו)?
תשובה: אותה השאלה נשאלה ביחס למצרים, מדוע נענשו הרי הייתה גזרה "ועבדום ועינו אותם ארבע מאות שנה". עונה הראב"ד שהגויים הוסיפו מתוך רשעות יותר ממה שנגזר. הרמב"ם עונה שהגזרה הייתה שכך יעשה אבל הגויים עשו מתוך רשעות ולא כדי לקיים מצוות הבורא.
שאלה: להודות על הנס: אתמול בתנו בת ה-5 עמדה במדרכה ליד ביתנו ופתאום מכונית שחנתה באיזור החלה להדרדר לכיוונה (לא היה נהג ברכב), הרכב הצליח לעלות גם על המדרכה ובתנו הספיקה לברוח ברגע האחרון. ברצוננו לשאול כיצד נכון להודות לקב"ה על הנס?
תשובה: יש שתי שיטות בפוסקים. לפי שיטת חכמי ספרד ילד שאינו בר מצווה מברך הגומל. לפי חכמי אשכנז ילד אינו מברך, אבל אפשר שמבוגר המברך יכוון גם עליה והיא תענה אמן.
שאלה: תורה ולימודה (ט  באב): הבנתי שמותר ללמוד פרק חמישי בגיטין אבל לא לעיין. האם עיון כלול גם לימוד ביאורי האגדות (מהר"ל, מהרש"א), או רק הלכה?
תשובה: לימוד הביאורים נקרא לימוד בעיון כי הוא מבאר את עומקם של דברי ח. מה שמותר בתשעה באב הוא לימוד שטחי.
שאלה: כסף שהתקבל על עבודה בט  באב: נאמר כי מי שעושה מלאכה בט באב אינו רואה סימן ברכה. אם בכל זאת עבדתי וקיבלתי פרנסה גם עבור יום זה, האם צריך וראוי לתרום מעות אלה לצדקה?
תשובה: מותר להשתמש בכסף.
שאלה: סרט בתשעה באב: האם מותר לראות סרט אנימציה או משהו דומה על בית המקדש בתשעה באב?
תשובה: מותר.
שאלה: ביקור בטהאג  מאהל: אני נוסעת להודו, ורציתי לדעת האם מותר לבקר בטהג מאהל?
תשובה: אם זהו רק עניין של נוי אין בעיה. אם יש לזה קשר לעבודה זרה אין ללכת לשם. כך מותר ללכת לגן הבאהי בחיפה שהוא רק לנוי.
שאלה: להתענות על שפעת החזירים: בשו"ע או"ח סימן תקעו סעיף ג כתוב שיש להתענות כשיש מחלת מעיים לחזירים מאחר ובני המעיים שלהם דומים לשל אדם. מדוע לא נוהגים היום לפי דין זה ומתענים על שפעת החזירים, ומדוע בכלל לא נוהגים לפי סימן זה כולו?
תשובה: צריכים כמות מסויימת של חולים בשביל להתענות. אם משרד הבריאות יכריז שזו מגיפה קטלנית אכן יצטרכו לגזור תענית.
שאלה: חינוך צום תשעה באב לקטן: האם מותר לילד שפחות מגיל מצוות לצום בתשעה באב, שהרי כשיגיע למצוות בעז"ה בית המקדש כבר יבנה ולא יהיה צורך לצום?
תשובה: אני חושב שחוץ מיום הכיפורים לא צריך לצום קודם גיל בר מצווה.
שאלה: הפרדה בחתונה ובשבת חתן: עוד כחודשיים וחצי אני מתחתן אי"ה. א. הורי הכלה מתנגדים בתוקף להפרדה, האם אפשר לעשות מקום לגברים, מקום לנשים ומקום מעורב, שם ישבו אנשים שאם לא יבואו, במקרה הפחות גרוע יראו טלויזיה? ב. באירוסין ושבת חתן כשהמוזמנים הם משפחה קרובה (אחים נשואים, סבא וסבתא שיושבים פעמים רבות בשבתות בלי הפרדה), יש ענין בהפרדה? ג. הוריה גם לא מרוצים מכך שאני אהיה אברך בע"ה. בכל אופן הם יעזרו לנו כלכלית אך לא ברצון וגם יתלוננו שהם צריכים לעבוד קשה בשביל זה. האם נכון לקבל מהם את העזרה בכל זאת?
תשובה: 1. מכיון שההורים מממנים את החתונה יש להתחשב גם בדעתם ולכן הפשרה עדיפה. 2. משפחה מצומצת, יושבת כל משפחה במסגרתה. 3. אשריך שאתה רוצה להמשיך ללמוד תורה אולם אינך יכול לכפות את דעתך על אחרים. תציע להם לקבל את תמיכתם כהלואה שתוחזר אי"ה לכשתעמוד על רגליך מבחינה כלכלית.
שאלה: כסף שמצאתי ברחוב: מצאתי 20 שקל ברחוב בלי סימנים. האם אני צריכה לתת אותם לצדקה? אם כן - את כל העשרים או רק חלק (מעשר או משהו כזה)?
תשובה: אין צורך לתתם לצדקה ואת יכולה להשתמש בהם כרצונך.
שאלה: קריאה לילד על שם הסב: בתשובת הרב לקריאה ע"ש הסב, הרב כתב שבילד הראשון נוהגים כמנהג האם (מעדות המזרח) שמותר לקרוא ע"ש הסב שעדיין בחיים, האם הדין כך גם בילד השני או השלישי שמותר לקרוא ע"ש הסב של האם שהוא חי (הבעל אשכנזי)?
תשובה: בספר אות הברית של המוהל הירושלמי ר' יוסלה וייסברג כותב בשער השמות שבעדות אשכנז יש זכות קדימה לאמא לתת את שם הילד. אם האמא רוצה לקרוא על שם סביה אפשר גם לא בילד ראשון.